o
Derek Princei teenistus
Naised koguduses
II osa
Jeesus ütles: "Kas te pole lugenud, et alguses..?"
Heebrea keeles tähistab sõna "alguses" 1. Moosese raamatut.
Jeesus viitas teadlikult 1. Moosese rmt. inimese loomisele,
öeldes: "Siin on alguspunkt ja asja tähendus".
Ka Paulus, rääkides peresuhetest ja eriti abikaasadevahelisest suhtest
toetub oma kirjades igavesele jumalasuhtele.
1 Korintose kiri 11:2, salm 3:
"Aga ma tahan, et te teaksite: Kristus on iga mehe pea
aga mees on naise pea, ja Jumal on Kristuse pea."
Paulus läks oma seletuses kaugemale kui Jeesus.
Pauluse sõnumi aluseks on jumalasuhe, alustades Jumal-Isast,
ja minnes Kristus-Poja kaudu mehesse-naisesse.
Seda järjestikust isikuteketti ei suuda muuta ükski kultuur.
See suhetekett on igavene ja muutumatu.
On tobe väita, justkui muutus tuleneks kultuurist.
Inimesed ütlevad:"See on kultuurist tulenev asjaolu."
Kuid analüüsides maailma kultuuride tagapõhjasid, näeme, et need
põhinevad enamasti deemonlikel ning nõiduslikel seostel.
Kuidas saame rajaneda deemonlikule mudelile,
kui me juba elame Kristuses?
Tahan elada selle mudeli järgi, mis oli kõige alguses.
Peame alustama sellest, kui tahame, et me elu alustala
oleks mõistlik, püsiv ja usaldusväärne.
Vaatame mehe-naise loomist 1 Moosese 1:26-27:
Ja Jumal ütles:"Tehkem inimesed oma näo järgi, meie sarnaseks,
"Tehkem" tähendab Isa, Poja ja Püha Vaimu ühist otsust luua inimene.
"et nad valitseksid kalade üle meres, lindude üle taeva all, loomade üle
ja kogu maa üle ja kõigi roomajate üle, kes maa peal roomavad!
Ja Jumal lõi inimese oma näo järgi, Jumala näo järgi lõi ta tema,
ta lõi tema meheks ja naiseks."
See on inimkonna loomise lugu.
Mehe ja naise loomisest alates loodi nad elama käskude järgi.
Me ei tunne detailselt nende suhet, kuid algselt
pidid mees ja naine Jumala loodud maailma valitsema.
Siis räägitakse, miks naine loodi.
Mehena tean, et naine on müsteerium.
Enamus meestest on minuga nõus.
Naise loomine on üks Piibli kauneimaid müsteeriume.
1Mo 2:18:"Ja Issand Jumal ütles: "Inimesel ei ole hea üksi olla;
ma tahan teha temale abi, kes tema kohane on."
"kes teda täiendaks" oleks täpne tõlge.
See oli I kord loomises, mil miski polnud hea.
Sinnamaani oli kõik olnud hea.
Kuid Aadam ilma kaaslaseta polnud hea.
Mees vajas enda kõrvale kaaslast, kes teda täiendaks.
Kuidas lõi Jumal talle kaaslase?
"Siis Issand Jumal laskis tulla raske une inimese peale ja see jäi magama;
ta võttis ühe Ta küljeluudest, sulgedes aseme taas lihaga.
Jumal ehitas küljeluu, mille ta inimesest võttis,
naiseks ja tõi tema Aadama juurde."
(heebrea keeles "Ta ehitas sellest naise')."
Kuidas Jumal seda tegi? Pole aimugi.
Teame, et nii juhtus, kuna näeme tulemust.
Olen abielus olnud 48 aastat:
30 aastat esimese ja 18 aastat teise naisega.
Olen õppinud nägema, et naine on müsteerium.
See lahendab mitmeid probleeme. Naine on imeline müsteerium.
Ma pole kunagi naisi vihanud.
Tean, et puutun kokku millegi sellisega, millest ma täielikult aru ei saa.
Milline on naise roll? Nüüd läheneme asja tuumale.
Mida naine loodi tegema? Ühe sõnaga:aitama.
See on võti, mis aitab meil mõista naise olemuslikku tähendust.
Naise loomuomane ülesanne on aidata.
Tänapäeva mõtlemises seostub see mitmete eelarvamustega.
Siin se ongi:"Meid, naisi, liigitatakse allapoole!
Meie oleme vaid abilised!"
Räägin midagi julgustavat sel teemal. Johannese 16:7 nimetab Jeesus
Püha Vaimu Aitajaks (eesti k. "Lohutaja").
Te naised olete saanud sama nimetuse kui Püha Vaim.
Arvate, et Püha Vaim on Lohutaja/Aitaja rolli tõttu kuidagi
Isast ja Pojast madalam? Kas Jeesus tunneb
alaväärsust Isa suhtes, kuna Ta on Poeg?
Jumal ütles Jeesuse kohta, kui Ta maa peal oli:
"Vaata, Minu sulane, kellest Mul on hea meel."
Kas te arvate, et Jeesus tunneb end vähem väärtuslikuna,
kuna Ta on Isa sulane? Me oleme asja täiesti
valesti mõistnud ja see on viinud paljude probleemideni.
Mõtleme, et on alandav olla teenija. See pole nii.
Jeesus on Isa teenija ja Püha Vaim on Isa ja Poja teenija.
Oluline on leida oma ülesanne ja täita see.
Ära vaidle Jumalaga! Ta lõi sind meheks või naiseks,
valgeks või mustaks või mõnda muud värvi.
Oled selline, nii et tee oma parim. Ära punni ega vaidle vastu!
Mul on sõber, vend Jumalas, sünnilt Alžeeria moslem,
kes kohtas Jeesust dramaatilisel viisil, saades usklikuks.
Oma moslemipäritolust tingituna väitles ta Jumalaga sellest,
miks ja kuidas Jumal valis välja juudid ja osutas neile soosingut.
"Miks sa tegid neile nii?"
Lõpuks ütles Jumal talle, et juudid pole üldse tema probleem.
"Sul on probleem Minuga."
Ütlen teile sama, naised. Mehed pole teie probleem.
Teil on Jumalaga probleem. Ta ei muutu, Ta on suveräänne.
Võite vaielda vastu, toetudes Temale,
olla Tema peale vihane, kuid Ta ei muutu.
Tänu Jumalale, kuna Ta on täiuslik!
"Maailmalikustumine" on pattulangemise tagajärg.
Me ei tea, milline elu oleks, kui inimene poleks pattu langenud.
Kuid me elame langenud maailmas.
On suurepärane, et Kristus vabastas meid needusest, mis
tuli meie peale Moosese seaduse rikkumise tõttu.
Tahan teile lugeda ühe lemmikkirjakoha ette.
Galaatia 3:13:
"Ent Kristus on meid Seaduse needusest lahti ostnud,
"kui ta sai needuse meie eest.."
Kristus on lunastanud meid Seaduse needusest ehk
sellest, et oleme rikkunud Moosese seadust.
Kui tahad teada, millised on needused,
loe 5 Moosese 28. ptk. 54 viimast salmi.
Seal on nimekiri mitmetest needustest,
mis tulenevad Seaduse rikkumisest.
Tänu Jumalale, et Jeesus sai ristil needuseks,
et meid vabastataks kõigist neist needustest.
Kuid me pole vabad needusest, mis on pattulangemise tulemus.
Vaatame, milline on pattulangemise needus.
1 Moosese 3:16 Jumal ütles:
"Naisele ta ütles:"Sinule saadan väga palju valu, kui sa lapseootel oled:
sa pead valuga lapsi ilmale tooma!"
Tean, et on teooriaid valutust sünnitusest.
Enamus emasid teavad, et teooriad on teooriad,
kuna Jumal ütles, et sünnitus on valus niikaua,
kuni eemaldatakse needus. Seda pole veel eemaldatud.
Siis ütles Jumal Aadamale: "Olgu maa sinu pärast neetud!
Vaevaga pead sellest sööma kogu eluaja!
Ta kasvatab kibuvitsu ja ohakaid, põllutaimed olgu sulle toiduks!"
Niikaua, kui kasvab kibuvitsu, ja ohakaid, püsib needus.
Nii on Jumal otsustanud loomisest peale teha.
Me ei tea, milline oli mehe-naise suhe enne pattulangemist,
Me vist ei saagi seda teada.
Kuid teame, milline oli see suhe peale pattulangemist.
1 Moosese 3:16. Loen uuesti:
"Sinule ma saadan väga palju valu,
kui sa lapseootel oled: sa pead valuga lapsi ilmale tooma!
Sa himustad küll oma meest, aga tema valitseb su üle."
Rääkisin sellest, et sünnitus on valus. Siis öeldakse:
"Sa himustad küll oma meest.."
Usun, et see, mida iga naine igatseb ja alati ei saa, on pigem
soov saada lapsi, kui seksuaalne iha.
Selle iha võib muundada homoseksuaalseks,
kuid siiamaani pole keegi leiutanud viisi, kuidas
võiks naine saada lapsi, ilma, et mees oleks asjaga seotud.
Niisiis eeldab naise soov saada lapsi seda,
et naine sõltub mehest.
Ma ei usu, et see kunagi muutub.
Siis ütleb Jumal midagi sellist, mis mõndasid vihastab:
"aga tema (mees) valitseb su üle."
Selgitan seda oma napi heebreakeele oskusega.
Sõna " valitsema" pole päris see, mis heebreakeelses Piiblis on.
Olla kellegi valitsuse all tähenab olla kellegi alluvuses ja teenistuses.
Vähemalt mõndade arvates. Heebreakeelne sõna on mitmekülgne
ega tähenda kellegi alluvuses olemist.
Heebreakeelsest sõnast, mida on tõlgitud "valitsema "
on ka tuletatud sõna valitsus.
Kaasaaegses heebrea keeles on peaminister "valitsuse pea".
Ehk " valitsema" on suures osas seotud juhi positsiooniga.
Võime tõlkida seda salmi: "Mees on su juht,
valitseja, pealik ja kaitsja"
Sellel sõnal on palju muid varjundeid kui see,
mis tõlkest esialgu kostub.
Minu arust vajavad naised kaitsjaid.
Need naised, kes pole sellega nõus, vajavad eriti kaitset.
Mul on selline pilt neist asjadest selle põhjal, mida olen kogenud
inimese elu tohutust haprusest.
Tahan kõikvõimalikku kaitset.
Tahan kaitsta oma naist kogu jõust,
ka siis, kui ma ei käitu alati nii hästi, kui võiksin, ma püüan.
Lugupeetud naised! Te vajate kaitset.
Nii on, kuigi see teadmine ei meelita, vajate te ikkagi kaitset.
Me kõik vajame kaitset. Mina ka.
Piiblis tähendab kaitse autoriteedile allumist.
Mina olen mees autoriteedi all.
Kui olen siin Fort Lauderdaleis,
olen selle koguduse vanemate autoriteedi all.
Jerusalemmas oleme oma kirikupea autoriteedi alluvuses.
USAs anname ikka veel aru kirikuvalitsusele.
Oleme vastutavad ka rahvusvahelise nõukogu ees.
Nii allun ma mitmele autoriteedile.
Olen tänulik selle eest. Ma ei pane seda pahaks.
See ei tee minust alaväärset, vaid annab turvalisuse tunnet.
Ma värisen, kui näen kristlasi Jumala autoriteedile vastu hakkamas.
Kallid õed-vennad, selline vastuhakk juhib hukkumisele.
See on baaspilt mehe-naise suhtest.
Kui Piibel toob mõne tähtsa asja esile,
on põhitõed tavaliselt kirjas teksti alguses.
Nii ka selles teemas.
"Mees valitseb sind, olles juht ja pea."
Järgmisena tõlgendustest.
See, mida olen siiani öelnud, on selge Piiibli tõde.
Nüüd pakun teile mõned oma tõlgendused mõnest Piibli teemast.
Päris tõsiselt!
Olen uurinud, mõtisklenud ja palvetanud sel teemal palju.
Need on siis mu tõlgendused. Võite olla eri meelt ja
pääseda ikkagi taevasse, kui vaid armastate mind.
Võtan ette ühe mehe-naise erinevuse, kuigi neid palju.
Räägin teemast, mida nimetan valitsemiseks ja valitsusõiguseks.
Kasutan sõna "valitsema", kuna see on selge tähendusega.
Jumala Sõnas ja kõiges muus,
suunan oma jutu Jumala Sõna puudutama:
valitsemise autoriteet eeldab laia arusaama Jumala lunastuse
plaanist ja selle põhipunktidest.
Huvitav, et Jakoobuse 3:1 tsiteeritakse karismaatilises koguduses harva,
kuid see on siiski Piiblis.
Jakoobus 3:1:
"Ärgu püüdku paljud teie seast, mu vennad, saada õpetajaiks!
Te teate ju, et meie osaks on teistest karmim kohtuotsus."
Paljud tahavad saada õpetajateks,
kuid selle salmi on nad ära unustanud.
Miks meid ei julgustata õpetajateks hakkama?
Sest vastutus on suur ja sa vastutad Jumalale selle eest, mida õpetad.
Nüüd küsite:"Vend Prince, kas sa pole õpetaja?" "Olen. Teate, miks?
Sest Jumal spetsiifiliselt kutsus mind õpetajaks."
Kaua aega tagasi, kui mõned teist polnud sündinudki,
1944. a. Haifa lähedal Iisraelis rääkis Jumal mulle:
"Olen kutsunud sind õpetama paljudele Piiblit tões, usus ja
armastuses Jeesuses Kristuses!"
Kui oleksin mõistnud, kui paljudele see "paljudele" tähendas,
poleks ma suutnud tööd alustadagi, kuna sel ajal
polnud kommunikatsioon nii kaugele arenenud, kui nüüd.
Ma ei taha uhkustada, kuid õpetan miljoneid inimesi iga päev eri
meediakanalite abil: raamatute, raadio, TV,
videote ja isikliku teenimise kaudu.
Olen õpetaja. Kas olen hea või halb õpetaja, seda otsustab Jumal.
Tean, et vastutan Jumala ees.
Ära planeeri õpetajaks saamist, kui Jumal pole sind õpetajaks kutsunud.
Usun, et meeste ja naiste mõtteviisis on erinevusi.
Sellepärast on mõned sobivad õpetama ja mõned mitte.
Võite mu väite vaidlustada,
kuid meeste ja naiste mõttemaailm toimib erinevalt.
Mehed on üldistamises ja naised detailide kasutamises osavad.
Ma ei suudaks kõigi detailidega tegeleda, millega mu naine
iga päev tegeleb. Oleksin varemetes, kuid mu naine saab hakkama.
Ta on võrratu naine, olen märganud, et naised on detailides head.
Ma ei väida, et see on ainuke asi, milles naised head on.
Naised vahetavad beebi mähkmeid, soojendavad pudelipiima
ja teevad muid asju korraga. Mina ei suudaks seda.
Minust saaks inimvare, kui prooviksin seda teha.
Minu teada pole naised kirjutanud oopereid ega sümfooniaid või
arendanud matemaatilisi või filosoofilisi süsteeme.
Ajaloos pole teada selliseid seiku
kuna naised pole neil aladel andekad olnud.
Kui tükkidest peab terviku koostama,
ei tööta naise mõtlemine nii. Kui naine astub tuppa ja näeb,
et midagi pole õigel kohal, märkab ta seda
10 x enne kui mees. Naine on loodud detailseks.
Naine on loodud tegelema detailidega.
Vajame mõlemaid.
Mina vajan naist ja naine mind.
Küsimus pole võistluses või selles, kes on ülem ja kes alam.
Tõde on selles, et oleme erinevad. Miks erinevad?
Sest Jumal lõi meid erinevateks ja see ei muutu.
Võime olla selle vastu ja vaielda, kuid see ei muutu.
Jumalal on viimane sõna.
Kas olete samal arvamusel sellega, mida nüüd ütlen?
Jumalal on alati õigus! Ta ei tee kunagi vigu!
Kas võite seda kogu südamest öelda?
Jumalal on alati õigus! Ta ei tee kunagi vigu!
Aamen. Kui see on teie pealuu sees, olete paljust aru saanud.
Järgmisena räägin tülitekitavast probleemist:
kuulutustööst, mis on naistele kas avatud või suletud.
Kas abielus olevatele või vallalistele naistele.
Kirikutes on küsimus: kas naisi peaks määrama kirikuõpetajateks?
Küsimus on ebamäärane.
Vastan nii: Naisi määratakse õpetajateks mida tegema?
Ma ei pea kiriku ordineerimistalitusi tähtsaks.
Jeesus ütles :"Mina olen valinud ja kutsunud teid.
Olete Minu omad." See on kõige olulisem.
Ma ei ole ordineerimiste vastu, kuid see on teisejärguline,
võrreldes sellega, kui Jumal võtab ja kasutab.
Kui minult küsitakse, kas naisi peaks õpetajaks ordineerima,
vastan neile:"mida tegema"?
Neid ja neid asju, kuid selliseid mitte.
Vabandust, kuid nüüd pean hoopis nina nuuskama.
Rutt ütleb, et peaksin nina nuuskama ja mitte pühkima.
Kordan üle 4 Uues Testamendis mainitud ametit, selgitades,
millised neist on naistele avatud ja millised mitte, meenutades,
et naised pole võimelised valitsema.
Inglismaal on piibliõpetaja David Pawson,
võibolla teate teda. Me pole lähedased,
kuid siiski sõbrad. Pawson kirjutas raamatu:
"Juhtimine kuulub meestele". Minu meelest see on nii.
Ta pole teatud ringkondades populaarne,
kuid minu arvates ta räägib tõtt.
Mis puutub valitsemisse, siis minu arvates pole
see enamasti naistele avatud. Vaatame Roomlastele 12:6-8.
Siin on nimekiri erinevatest ametitest.
"Aga meil on meile antud armu järgi erinevaid armuande:
olgu prohvetliku kuulutamise and, mida kasutatagu usu mõõtu mööda;
olgu teenimine, mis toimugu teenimisametis; olgu keegi õpetaja,
toimigu ta õpetajaametis; hingehoidja, siis toimigu ta hingehoidjaametis;
kes teistele jagab, siira südamega; kes teist juhatab, olgu innukas;
kes on hoolekandja, olgu oma ametis sõbralik."
Paulus mainib need 7 ametit.
Minu arvates 5 neist sobivad naistele: prohveteerimine,
teenimine, julgustamine, andmine ja vaeste aitamine.
Viimased kaks pole tavaliselt naiste töö või amet
ehk õpetamine ja juhtimine.
Kui räägin õpetamisest, pean silmas koguduse juhtimist ja valitsemist.
Kui need terminid pole selged, pole asi selge.
1 Korintose 11:5 ütleb Paulus:
"Iga naine, kes paljapäi palvetab või prohvetlikult kõneleb, häbistab pead.."
Lähme natuke suuremale tasandile naise pea katmisest ja
tõdegem, et naine võib palvetada ja prohveteerida, kui ta
täidab vajalikud tingimused. Niisis need kaks ametit-
palvetamine ja prohveteerimine, on naistele avatud.
1 Korintose 12:28-30 annab pika tegevusnimekirja:
"Ja Jumal on seadnud esmalt mõned apostleiks,
teiseks prohveteiks, kolmandaks õpetajaiks;
seejärel tulevad imeteod, seejärel armuannid
tervendamiseks, abistamiseks, juhtimiseks, mitmesugusteks keelteks.
Ega kõik ole apostlid? Ega prohvetid? Ega kõik õpetajad?
Ega kõigil ole tervendamisandisid? Ega kõik räägikeeli?
Ega kõik tõlgenda neid?"
Kui kontrollida nimekirja, seal on naistele sobivaid ameteid.
Prohveteerimine, imede tegemine, tervendamine, aitamine,
juhtimine, keeltes rääkimine ja tõlgitsemine.
Siin on kuus ametit. Tavaliselt pole
apostli ja õpetaja amet naistele avatud.
Tõlkis:Lemme-Getter Bogatkin